Blaze7451/Wiki-th-20250601 huggingface dataset:
กล้วยหิน

กล้วยหิน หรือ กล้วยซาบา (Saba banana) เป็นกล้วยลูกผสมกลุ่ม (ABB) ต้นกำเนิดอยู่ที่ฟิลิปปินส์ ผลขนาดกลางถึงใหญ่ ป้อมสั้น เป็นเหลี่ยม เปลือกหนา สีเหลือง เนื้อผลสีขาวครีม เนื้อละเอียด ผลมีแกนกลาง รสหวาน เป็นกล้วยที่ใช้ทำอาหารแม้ว่าจะรับประทานดิบได้  เป็นกล้วยที่สำคัญในการปรุงอาหารฟิลิปปินส์ บางครั้งเรียกกล้วยการ์ดาบา (cardaba banana) ซึ่งอาจจะเป็นสายพันธุ์คล้ายกันที่เป็นกลุ่มย่อยของกล้วยหิน

**การจัดจำแนกและชื่อเรียก**
กล้วยหินเป็นลูกผสมทริปพลอยด์ (ABB) ของ Musa balbisiana และ Musa acuminata.
ชื่อเต็ม คือ Musa acuminata × balbisiana (ABB Group) 'Saba'. Synonyms ประกอบด้วย:- Musa × paradisiaca L. cultigroup Plantain cv. 'Saba'- Musa sapientum L. var. compressa (Blanco) N.G.Teodoro
กล้วยหินมีชื่อสามัญภาษาอังกฤษหลายชื่อ ได้แก่  กล้วยซาบา (saba) กล้วยการ์ดาบา (cardaba) กล้ายหวาน (sweet plantain) กล้วยแน่น (compact banana) และกล้วยมะละกอ (papaya banana) ชื่อในภาษาอื่นๆ ได้แก่ saba, sab-a, or kardaba ใน ภาษาฟิลิปิโน; biu gedang saba ใน ภาษาชวา; pisang nipah หรือ pisang abu ใน ภาษามลายู; dippig ใน ภาษาอีโลกาโน; pisang kepok ใน ภาษาอินโดนีเซีย; และ opo-’ulu or dippig ใน ภาษาฮาวาย.
กล้วยหินอยู่ในกลุ่มย่อยกล้วยหิน (ABB) ซึ่งรวมพันธุ์ที่คล้ายกันมากคือการ์ดาบา ทั้งสองพันธุ์เคยถูกจัดให้อยู่ในกลุ่ม BBB และใช้ปรุงอาหารฟิลิปปินส์ได้หลายอย่าง โดยกล้วยการ์ดาบาเป็นที่นิยมในหมู่เกาะวิซายาและมินดาเนา กลุ่มย่อยนี้รวมพันธุ์ 'Benedetta' หรือ 'Inabaniko' และ 'Uht Kapakap' ใน ไมโครนีเซีย, 'Praying Hands' ใน ฟลอริดา, และ 'Ripping' ในฟิลิปปินส์
กล้วยหินหั่น
กล้วยบาร์บีคิว อาหารริมถนนที่นิยมในฟิลิปปินส์ ทำจากกล้วยหินทอด เคลือบด้วยคาราเมล

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 320
หมวดหมู่:กล้วย
หมวดหมู่:ผลไม้
กล้วยงาช้าง

กล้วยงาช้าง Musa ABB group เป็นกล้วยที่มีขายทางการค้าเฉพาะเกาะชวา ผลขนาดใหญ่ เปลือกสีเหลือง เนื้อสีส้มอมครีม เนื้อเป็นแป้งเก็บไว้ได้นาน 

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 319 
หมวดหมู่:กล้วย
หมวดหมู่:ผลไม้
กล้วยหอมดอกไม้

กล้วยหอมดอกไม้  Musa AAA groupหรือปีซัง เอิมบุน เป็นสายพันธุ์ที่มีความสำคัญในอินโดนีเซีย ผลใหญ่ เปลือกสีเหลือง เนื้อสีครีม รสหวาน มีกลิ่นหอมเล็กน้อย 

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 319
หมวดหมู่:กล้วย
หมวดหมู่:ผลไม้
หมวดหมู่:เชอร์ล็อก โฮมส์

หมวดหมู่:บันเทิงคดีสายลับ
หมวดหมู่:ตัวละครที่เป็นสุภาพบุรุษยอดนักสืบ
หมวดหมู่:สมัยเอ็ดเวิร์ด
หมวดหมู่:งานเขียนของ อาร์เธอร์ โคนัน ดอยล์
หมวดหมู่:บุคคลในบันเทิงคดีจากลอนดอน
ชมพู่ออสเตรเลีย

ชมพู่ออสเตรเลีย   Eugenia oppositifolia เป็นพืชในวงศ์ Myrtaceae เป็นไม้ยืนต้น เปลือกต้นเรียบสีน้ำตาลแดง ใบเดี่ยว ออกตรงข้าม ใบหนาและแข็ง เขียวสดเป็นมัน ดอกช่อ พู่ของเกสรตัวผู้เป็นพู่สีขาวชัดเจน ผลกลมรีหรือกลมแป้น สุกแล้วเป็นสีชมพูหรือแดงเข้ม ผลรับประทานได้ 

**อ้างอิง**
 เศรษฐมนตร์ กาญจนกุล. ร้อยพรรณพฤกษา:ผลไม้. กทม. เศรษฐศิลป์. 2554หน้า 69
หมวดหมู่:วงศ์ชมพู่
หมวดหมู่:ผลไม้
ชะเอมจีน

ชะเอมจีน  Glycyrrhiza uralensis  ภาษาจีนกลางเรียกกันเฉ่า ภาษาจีนแต้จิ๋วเรียกกำเช่า เป็นพืชในวงศ์ Leguminosae เป็นพรรณไม้ที่มีอายุนานหลายปี มีรากขนาดใหญ่จำนวนมาก ลำต้นมีขนสั้นๆ ปลายขนมีต่อม เปลือกนอกเป็นสีน้ำตาลแดง หรือน้ำตาลเข้ม ใบเป็นใบประกอบแบบขนนก ก้านใบย่อยสั้นมาก แผ่นใบรูปกลมรี มีขนสั้นๆทั้งสองด้าน ดอกช่อออกตามง่ามใบ ดอกย่อยมีจำนวนมากติดเป็นกลุ่มแน่น กลีบดอกสีม่วงอ่อนหรือขาว ทรงแบบดอกถั่ ฝักกลม งอคล้ายเคียวหรือบิดงอ มีขนปกคลุม ภายในฝัก นั้นจะมีเมล็ดอยู่ 2-8 เม็ด เมล็ดนั้นจะมีลักษณะกลมและแบนหรือคล้ายรูปไต เป็นสีดำและมัน ใช้ทำยา 
สรรพคุณเหมือนชะเอมเทศ ในตำรายาจีน รากใช้เป็นยาแก้ปวด ขับเสมหะ เปลือกบางมียางสีแดง ด้านในสีเหลืองสด

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 1 น้ำกระสายยา. พิมพ์ครั้งที่ 3. กทม. อัมรินทร์พริ้นติ้งแอนด์พับลิชชิ่ง. 2556. หน้า 34
หมวดหมู่:วงศ์ย่อยถั่ว
หมวดหมู่:สมุนไพรจีน
ฐาณิดาภัทฐ์ ติณสุทธินานนท์

ฐาณิดาภัทฐ์ ติณสุทธินานนท์ เกิดเมื่อวันที่ 30 ธันวาคม พ.ศ. 2535 ชื่อเล่น มายด์ เป็นนักแสดง นางงาม และนางแบบชาวไทย ได้รับรางวัลรองชนะเลิศอันดับที่ 1 ในการประกวดมิสยูนิเวิร์สไทยแลนด์ 2555

**ประวัติ**
วรัทยา ว่องชยาภรณ์ เกิดเมื่อวันพุธ ที่ 30 ธันวาคม พ.ศ. 2535 ที่ อำเภอหาดใหญ่ จังหวัดสงขลา ปัจจุบัน ศึกษาอยู่คณะศิลปศาสตร์ สาขาภาษาอังกฤษสื่อสารธุรกิจ มหาวิทยาลัยศรีปทุม ทั้งเคยเป็นดาวมหาวิทยาลัยศรีปทุมปี 2554  
เป็น รองอันดับ 1 มิสยูนิเวิร์สไทยแลนด์ 2555 และดำรงตำแหน่งตำแหน่ง มิสเอิร์ธไทยแลนด์ 2012 และเป็นตัวแทนประเทศไทยไปประกวดมิสเอิร์ธ 2012 ที่ประเทศฟิลิปปินส์ ได้รับรางวัลชุดประจำชาติยอดเยี่ยม และรางวัลอีก 4 รางวัล มิสเอิร์ธ 2012 คือ เทเรซา ไฟวโซวา	(Tereza Fajksova) จากสาธารณรัฐเช็ก ส่วนวรัทยาไม่ผ่านเข้ารอบ 16 คนสุดท้าย

**ผลงาน**

**ละครโทรทัศน์**

**ซีรีส์**

**ซิตคอม**

**มิวสิกวิดีโอ**

**เพลงประกอบละคร**

**รางวัล**

**พิธีกร**
ออนไลน์ - พ.ศ. 2564 : ทางช่อง YouTube:YAHsis Channel (24 ก.พ. 2021)

**อ้างอิง**

**แหล่งข้อมูลอื่น**
 mindwaratthaya
หมวดหมู่:บุคคลจากอำเภอหาดใหญ่
หมวดหมู่:บุคคลจากคณะศิลปศาสตร์  มหาวิทยาลัยศรีปทุม
หมวดหมู่:นางงามไทย
หมวดหมู่:มิสเอิร์ธไทยแลนด์
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงจากจังหวัดสงขลา
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:พุทธศาสนิกชนชาวไทย
กีฬาฟุตบอลในเอเชียนเกมส์ 2014

อินช็อนฟุตบอลสเตเดียม
ฟุตบอลในเอเชียนเกมส์ 2014 จัดขึ้นที่อินช็อน ประเทศเกาหลีใต้ ตั้งแต่วันที่ 14 กันยายน ถึง 3 ตุลาคม ค.ศ. 2014 โดยนัดเปิดเกมมีขึ้น 5 วันก่อนที่จะมีพิธีเปิดการแข่งขัน ในการแข่งขันนี้ มี 29 ทีมในการแข่งขันชาย และ 11 ทีมในการแข่งขันของทีมหญิง
อายุในทีมชายจำกัดที่ไม่เกิน 23 ปี เช่นเดียวกับการจำกัดอายุในกีฬาโอลิมปิก ในขณะที่มีการอนุญาตให้มีผู้เล่นอายุเกินจากที่กำหนดได้สามคนในแต่ละทีม

**สรุปเหรียญรางวัล**

**ตารางเหรียญรางวัล**

**ผู้ได้รับเหรียญรางวัล**

**ทีมที่ผ่านการคัดเลือก**
การคัดเลือกทีมสู่การแข่งขันจัดขึ้น ณ วันที่ 21 สิงหาคม ค.ศ. 2014
ทีมชาย
ทีมหญิง

**การแข่งขันทีมชาย**

**การแข่งขันทีมหญิง**

**อ้างอิง**

**แหล่งข้อมูลอื่น**
  Official website date=2015-09-24 
2014
หมวดหมู่:การแข่งขันฟุตบอลนานาชาติที่ประเทศเกาหลีใต้เป็นเจ้าภาพ
หมวดหมู่:เอเชียนเกมส์ 2014
คนเดิมของเธอ

"คนเดิมของเธอ" เป็นซิงเกิลของสุกฤษฎิ์ วิเศษแก้ว จากมินิอัลบั้ม ณ บัด NOW ในปี พ.ศ. 2555 ประพันธ์เนื้อร้องโดย นราธิป ปานแร่ แต่งทำนองและเรียบเรียงโดย จิตรกร มงคลธรรม โดยเพลงนี้ใช้ดนตรีสไตล์ R&B และเสียงแซกโซโฟนและเปียโนหวาน ๆ ใส่อยู่ในเพลงอย่างลงตัว
มิวสิกวีดิโอเพลงนี้ เผยแพร่ครั้งแรกในยูทูบวันที่ 10 เมษายน พ.ศ. 2555 โดยมี อังศุมาลิน สิรภัทรศักดิ์เมธา เป็นนางเอกในมิวสิกวิดีโอนี้ เนื้อหาของเพลงนี้ พูดถึงความรักของสองคนที่เปลี่ยนไปไม่รักกันเหมือนเดิม

**การตอบรับ**
เพลง "คนเดิมของเธอ" ได้อันดับ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 เมษายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของสุกฤษฎิ์ วิเศษแก้ว
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:ซิงเกิลในสังกัดเอ็กแซ็กท์
หมวดหมู่:ซิงเกิลในสังกัดจีเอ็มเอ็ม แกรมมี่
แม่แบบ:เหตุการณ์ปัจจุบัน/2557 กันยายน 21

*พรีเมียร์ลีก ฤดูกาล 2014–15:
**เลสเตอร์ซิตี เอาชนะ แมนเชสเตอร์ยูไนเต็ด ไปได้ 5-3 ประตู ที่สนามคิงเพาเวอร์สเตเดียม โดยที่ถูกยิงนำไปก่อน 0-2 ประตู  (สยามสปอร์ต)
}
ทศภูมิ

พระโพธิสัตว์
ทศภูมิ หรือ โพธิสัตว์ทศภูมิ เป็นคติว่าด้วยลำดับการบรรุลธรรมของพระโพธิสัตว์ คำว่า "ภูมิ" แปลว่า "แผ่นดิน" แต่ในที่นี้หมายถึงลำดับขั้น หากเทียบกับฝ่ายเถรวาทคือคำว่า  "ภูมิธรรม"  ทศภูมิทั้ง 10 ลำดับ หรือ ภูมิทั้งสิบ (十地) ปรากฏอยู่ในแนวคิดของฝ่ายมหายาน และวัชรยาน โดยมีรายละเอียดเป็นพิเศษในอวตังสกสูตร หรือ พุทธาวตังสกะ มหาไวปุลยสูตร โพธิสัตวทศภูมิวรรค มีดังนี้
# ประมุทิตาภูมิ (歡喜地) พระโพธิสัตว์ปราโมทย์ยินดีที่มีดวงตาเห็นธรรมบ้างแล้ว และมีความยินดีในความไร้ทุกข์ของสัตว์ ภูมินี้บำเพ็ญหนักในทานบารมี 
# วิมลาภูมิ (離垢地) พ้นแล้วจากมลทิน กล่าวคือ พระโพธิสัตว์ละมิจฉาจริยาได้เด็ดขาด ปฏิบัติแต่ในสัมมาจริยา แม้แต่ในความฝันก็ไม่กระทำเรื่องอกุศล ภูมินี้มีศีลบารมีเป็นใหญ่ 
# ประภากรีภูมิ (發光地) ประหนึ่งว่าได้แสงโอภาสเผาผลาญอกุศลมูลเสียสิ้น กล่าวคือ พระโพธิสัตว์ทำลายอวิชาได้เด็ดขาด มีความอดทน (ตบะ) ทุกประการ ภูมินี้มีขันติบารมีเป็นใหญ่ 
# อรจิษมตีภูมิ (焰慧地 ) พระโพธิสัตว์มีปัญญาเรืองรอง หลุดพ้นจากการยึดติด ประกาศภูมิรู้ชัด อีกทั้งยังมีความเพียรในการบำเพ็ญธรรม (สมาธิ) ภูมินี้มีวิริยะบารมีเป็นใหญ่  
# สุทุรชยาภูมิ (難勝地) หมายความว่า ผู้อื่นชนะยาก ผู้อื่นนี้คืออกุศลทั้งปวงไม่อาจเอาชนะพระโพธิสัตว์โดยง่าย ทั้งยังแทงตลอดในอริยสัจจ์ 4 ภูมินี้มีญาณบารมีเป็นใหญ่ 
# อภิมุขีภูมิ (現前地) พระโพธิสัตว์บำเพ็ญยิ่งในปัญญาบารมี เพื่อรู้แจ้งเห็นชัดในปฏิจจสมุปบาท ภูมินี้มีปัญญาบารมีเป็นใหญ่ ระดับนี้พระโพธิสัตว์อาจเข้านิพพานได้แล้ว แต่ด้วยมหากรุณา เพื่อเกื้อหนุสัตว์โลก ทำให้ดำรงเพื่อเกื้อนหนุนสรรพสัตว์ต่อไป 
# ทูรังคมาภูมิ (遠行地) พระโพธิสัตว์มีอุบายอันฉลาดแม้บำเพ็ญกุศลน้อย แต่ได้ผลแก่สรรพสัตว์มาก ภูมินี้มีอุบายบารมีเป็นใหญ่ นอกจากจากนี้ พระโพธิสัตว์ละสภาวะสาวกยาน กับปัจเจกโพธิยาน ซึ่งเป็นธรรมเครื่องกั้นพุทธภูมิ จึงได้ชื่อว่า ทูรังคมา คือ ก้าวไปไกลเกินกว่ายานอื่น 
# อจลาภูมิ (不動地) พระโพธิสัตว์มั่นคงไม่คลอนแคลน บำเพ็ญหนักในปณิธานบารมี ในระดับนี้พระโพธิสัตว์มีสถานะเท่าพระอรหันต์แล้ว ถือว่านิพานแล้ว จึงเรียว่า อารยะโพธิสัตว์ หรือพระโพธิสัตว์ผู้เป็นอริยะบุคคล แต่ยังดำรงขันธ์อยู่เพื่อกุศลแก่สรรพสัตว์ 
# สาธุมตีภูมิ (善慧地) พระโพธิสัตว์แตกฉานในอภิญญา และปฏิสัมภิทาญาณ ภูมินี้บำเพ็ญหนักในพละบารมี สามารถแทงทะลุในยานทั้ง 3 คือ สาวกยาน ปัจเจกโพธิยาน และโพธิสัตว์ยาน สามารถวิสัชชนากังขาของสรรพสัตว์ได้ในวจีเดียว 
# ธรรมเมฆภูมิ (法雲地) พระโพธิสัตว์เหมือนหนึ่งเมฆล่องลอย ไร้การยึดติดในสภาวะใด บำเพ็ญหนักในญาณบารมีมีจิตอิสระ ไม่ติดในรูปธรรม นามธรรม บำเพ็ญหนักญาณบารมี ทั้งยังโปรดสรรพสัตว์ถ้วนทั่ว เหมือนฝนจากฟ้า หลั่งมาจากเมฆ

**อ้างอิง**
หมวดหมู่:ความเชื่อในศาสนาพุทธ
หมวดหมู่:มหายาน
ลำไส้อักเสบชนิดเนื้อตาย

ลำไส้อักเสบชนิดเนื้อตาย (necrotizing enterocolitis, NEC) เป็นโรคที่มักพบในทารกคลอดก่อนกำหนด ซึ่งบางส่วนของลำไส้เกิดการตายเฉพาะส่วน โรคนี้เกิดหลังจากทารกนั้นคลอดออกมาแล้ว และเป็นสาเหตุการเสียชีวิตที่พบบ่อยเป็นอันดับสองของทารกคลอดก่อนกำหนด

**อาการและอาการแสดง**
ภาวะนี้มักพบในทารกคลอดก่อนกำหนด โดยยิ่งทารกมีอายุครรภ์น้อยก็จะยิ่งพบภาวะนี้ได้บ่อยขึ้น อาการแรกเริ่มมักเป็นอาการรับอาหารได้ไม่ดี มีอาหารเหลือในกระเพาะมากกว่าปกติ ท้องอืด ถ่ายเป็นเลือด ทารกอาจมีอาการทรุดลงได้อย่างรวดเร็ว เช่น อาจมีหน้าท้องเขียว ลำไส้ทะลุ เยื่อบุช่องท้องอักเสบ ความดันเลือดต่ำ จนจำเป็นต้องได้รับการรักษาอย่างใกล้ชิด

**อ้างอิง**

**แหล่งข้อมูลอื่น**
หมวดหมู่:วิทยาทารกแรกเกิด
หมวดหมู่:โรคระบบทางเดินอาหาร
ปลากระเบนหางริบบิ้น

ปลากระเบนหางริบบิ้น (	Ribbontail stingrays) เป็นสกุลของปลากระดูกอ่อนจำพวกปลากระเบนสกุลหนึ่ง ใช้ชื่อสกุลว่า Taeniura (/เท-นิ-อู-ร่า/) ในวงศ์ปลากระเบนธง (Dasyatidae)
เป็นปลากระเบนที่พบเฉพาะในทะเลเท่านั้น โดยกระจายพันธุ์อยู่ตามแนวปะการังและพื้นทรายของภูมิภาคอินโด-แปซิฟิก และพบในมหาสมุทรแอตแลนติก และทะเลเมดิเตอร์เรเนียนตอนใต้
แบ่งออกได้เป็น 3 ชนิด คือ
*ปลากระเบนหางพัดกลม (T. grabata)
*ปลากระเบนทอง (T. lymma)
*ปลากระเบนหลังดำ (T. meyeni)

**อ้างอิง**

**แหล่งข้อมูลอื่น**
หมวดหมู่:วงศ์ปลากระเบนธง
หมวดหมู่:วงศ์ปลากระเบนธง
ปลากระเบนหน้ากาก

ปลากระเบนหน้ากาก (Maskrays) เป็นสกุลของปลากระดูกอ่อนจำพวกปลากระเบนสกุลหนึ่ง ใช้ชื่อวิทยาศาสตร์ว่า Neotrygon (/นี-โอ-ไทร-กอน/) ในวงศ์ปลากระเบนธง (Dasyatidae) โดยได้ชื่อว่า "ปลากระเบนหน้ากาก" จากการที่มีจุดสีรอบ ๆ ดวงตาทำให้เหมือนกับสวมหน้ากาก โดยถูกจำแนกออกมาจากปลากระเบนสกุล Dasyatis โดยที่บางข้อมูลจะยังใช้เป็นชื่อสกุลเดิม พบกระจายพันธุ์ในทะเลเขตร้อน โดยชนิดที่มีขนาดใหญ่ที่สุดมีความกว้างได้ถึง  4 เมตร (13 ฟุต)

**การจำแนก**
 Neotrygon annotata (Last, 1987) - Neotrygon australiae Last, White & Séret, 2016 - Neotrygon caeruleopunctata Last, White & Séret, 2016 - Neotrygon kuhlii (Müller & Henle, 1841) (ปลากระเบนจุดฟ้า)- Neotrygon leylandi (Last, 1987) - Neotrygon ningalooensis Last, White & Puckridge, 2010 - Neotrygon orientale Last, White & Séret, 2016  - Neotrygon picta Last & White, 2008 - Neotrygon trigonoides Castelnau, 1873

**อ้างอิง**

**แหล่งข้อมูลอื่น**
หมวดหมู่:วงศ์ปลากระเบนธง
สุลต่านอับดุล จาลิล ชาห์ที่ 1

สุลต่าน อับดุล จาลิล ชาห์ที่1 (Abdul Jalil I of Johor) ประสูติเมื่อ พ.ศ. 2105 ทรงขึ้นครองราชย์เป็นสุลต่านแห่งรัฐยะโฮร์ต่อจากพระราชบิดา สุลต่านอาลี ยัลลา อับดุล ยาลิล ชาห์ ที่ 2 เมื่อ พ.ศ. 2113 ขณะมีพระชนม์เพียง 8 พรรษา เป็นสุลต่านองค์ที่4ของยะโฮร์ พระองค์มีศักดิ์เป็นหลานของสุลต่านมูซาฟาร์ ชาห์ที่ 2 พระองค์สิ้นพระชนม์เมื่อ พ.ศ. 2114 ขณะพระชนม์ได้ 9 พรรษา เชื่อว่าทรงถูกวางยาพิษ
หมวดหมู่:บุคคลที่เกิดในปี พ.ศ. 2105
หมวดหมู่:สุลต่านรัฐยะโฮร์
พรรคเอกภาพอินโดนีเซีย

พรรคเอกภาพอินโดนีเซีย (Indonesian Unity Party; ภาษาอินโดนีเซีย: Partai Sarikat Indonesia) เป็นพรรคการเมืองในอินโดนีเซีย มีจุดกำเนิดจากการประชุมของพรรคการเมือง 15 พรรคในเดือนสิงหาคม พ.ศ. 2545 ซึ่งล้มเหลวในการทำให้ถึงคะแนนขั้นต่ำในการเลือกตั้ง พ.ศ. 2542 โดยมีแนวคิดที่พรรคการเมืองเหล่านี้จะมารวมตัวกันและจัดตั้งพรรคการเมืองใหม่ แต่เนื่องจากมีความแตกต่างทางด้านศาสนาและแนวความคิด ทำให้มี 3 พรรคที่แยกออกไป ต่อมามีอีก 2 พรรคที่แยกตัว ที่เหลืออีก 10 พรรค ตกลงรวมตัวเป็นพันธมิตร ได้มีการลงนามในบันทึกข้อตกลงทางการเมืองโบโกร์เมื่อ 24 พฤศจิกายน พ.ศ. 2545 ซึ่งมีพรรคการเมืองที่ร่วมลงนามเพียง 8 พรรค และในเดือนต่อมา จึงตั้งพรรคการเมืองใหม่ขึ้น 
ในการเลือกตั้งพ.ศ. 2547 พรรคนี้ได้คะแนนเสียง 0.6% และไม่ได้รับการเลือกตั้ง พรรคนี้ลงสมัครรับเลือกตั้งอีกใน พ.ศ. 2552 ได้คะแนนเสียงเพียง 0.14% และไม่ได้รับการเลือกตั้ง

**อ้างอิง**
หมวดหมู่:ขบวนการทางการเมืองในประเทศอินโดนีเซีย
นิกายโชเก

นิกายโชเก หรือคณะโชเก (ชื่ออย่างเป็นทางการคือ แทฮันพุลคโยโชกเยจง - 대한불교조계종, 大韓佛敎 曹溪宗) คือคณะสงฆ์เกาหลีใต้ฝ่ายมหายานที่รักษาพระปาติโมกข์ของนิกายธรรมคุปต์อย่างเคร่งครัด สืบทอดธรรมเนียมสำนักวิปัสสนา หรือสำนักซอน (เซ็น) และศึกษาพระสูตรของจนิกายโบราณต่างๆ เช่น อวตังสกสูตรของนิกายฮวาออม รวมถึงธรรมเนียมปฏิบัติของนิกายสุขาวดีดีสายเกาหลี  ชื่อนิกายนั้นมาจากชื่อของหมู่บ้านเดิมของพระฮุ่ยเหนิง สังฆปรินายกองค์ที่ 6 แห่งนิกายฉาน หรือนิกายเซ็น หมู่บ้านนั้นชื่อเฉาซี (曹溪) ในภาษาจีนกลางยุคใหม่ ในภาษาจีนยุคกลางอ่านว่า โชไก  ปัจจุบันคณะโชเกมีศูนย์กลางการบริหารอยู่ที่วัดโชเกซา โซล ประเทศเกาหลีใต้
เกาหลีใต้ (รวมถึงเกาหลีเหนือ) แต่เดิมนั้นมีคณะสงฆ์เดียว รักษาพระธรรมและคำสอนจากบูรพาจารย์มาตั้งแต่ยุคโครยอ มีปฐมบูรพาจารย์ 2 ท่าน คือพระโพโจ จินุล และพระแทโก โพอู ในช่วงราชวงศ์โชซอน แม้คณะสงฆ์จะรวมเป็นคณะเดียว แต่ยังคงธรรมเนียมวิปัสสนากรรมฐานแบบสำนักซอน ซึ่งต่อมาเป็นรากฐานของคณะโชเก ในช่วงที่เกาหลีตกเป็นอาณานิคมของญี่ปุ่น ได้มีการนำธรรมเนียมของศาสนจักรญี่ปุ่นมาใช้ โดยการบีบบังคับให้คณะสงฆ์เกาหลีมีเหย้าเรือน มีบุตรหลาน และสืบทอดวัดไปถึงทายาท  แต่ยังมีกลุ่มหนึ่งไม่ยอมปฏิบัติตาม ต่อสู้กับแรงกดดันมาตลอด หลังจากประเทศได้รับเอกราช พระภิกษุกล่มนี้ ริเริ่มขบวนการปฏิรูปพระศาสนา เชิดชูการปฏิบัติตามสิกขาบทในพระวินัยอย่างเคร่งครัด และส่งเสริมการปฏิบัติธรรมอย่างอุกฤษณ์ คณะนี้เรียกตัวเองว่า คณะโชเก ส่วนอีกคณะเรียกว่าแทโก หรือนิกายแทโกยังคงธรรมเนียมสมัยอาณานิคมญี่ปุ่น โดยคำสอนของท่านจินุลคือ การบรรลุธรรมอย่างฉับพลันด้วยการปฏิบัติความเพียรอย่างค่อยเป็นค่อยไป  
ความแตกต่างระหว่าง คณะโชเกและคณะแทโกก็คือ ฝ่ายแรก ถือวินัยครบถ้วน ถือพรหมจรรย์ไม่ย่อหย่อน ครองสังฆาฏิสีกรักหรือสีแก่นขนุน ว่ากันว่าได้รับอิทธิพลจากคณะสงฆ์ไทย เนื่องจากในช่วงทศวรรษที่ 50 - 70 คณะโชเก ติดต่อมายังประเทศไทยเพื่อขอให้ช่วยฟื้นฟูพระศาสนาบ่อยครั้ง มีการบวชข้ามนิกายกันในบางกรณีแม้จะไม่ประสบความสำเร็จมากนัก และสีของจีวรยังได้รับส่งมอบต่อกัน ด้วยเชื่อว่าพระสงฆ์ไทยยังรักษาพระวินัยเคร่งครัด นอกจากประเด็นเรื่องสีจีวรแล้ว ในคณะโชเกเองก็ยังเป็นปัญหา เนื่องจากส่วนหนึ่งยังนิยมครองสังฆาฏิแบบย่อ คือทำขนาดเท่ากับย่ามพระ อันเป็นธรรมเนียมที่ญี่ปุ่นนำเผยแพร่ ต้องใช้เวลานานพอควรที่จะส่งเสริมให้พระภิกษุหันกลับมาครองสังฆาฏิเต็มอีกครั้ง 

**อ้างอิง**
หมวดหมู่:มหายาน
ดาวน์โหลดทูโดเนตฟอร์เฮติ

ดาวน์โหลดทูโดเนตฟอร์เฮติ (Download to Donate for Haiti) เป็นอัลบั้มรวมเพลงที่รวบรวมจากศิลปินต่างๆ ออกจำหน่ายเมื่อวันที่ 19 มกราคม พ.ศ. 2553 โดย Machine Shop Recordings และ Warner Bros. Records อัลบั้มนี้โปรดิวซ์โดย ไมค์ ชิโนดะ และ เอนรีเก อีเกลเซียส วงดนตรีร็อกชาวอเมริกัน ลิงคินพาร์ก ก่อตั้งโครงการที่เรียกว่า มิวสิกฟอร์รีลีฟ (Music For Relief) ในปี พ.ศ. 2548 ซึ่งได้ช่วยเหลือบรรเทาทุกข์จากเหตุการณ์คลื่นสึนามิในมหาสมุทรอินเดียในปี พ.ศ. 2548 แผ่นดินไหวในเฮติ พ.ศ. 2553 แผ่นดินไหวและคลื่นสึนามิในโทโฮะกุ พ.ศ. 2554 และเหตุการณ์เฮอร์ริเคนแซนดี ในปี พ.ศ. 2556 ลิงคินพาร์กออกซิงเกิลในอัลบั้ม "นอตอะโลน" เป็นแทร็กแรกของอัลบั้มนี้ ซึ่งบันทึกเสียงในช่วงสตูดิโออัลบั้มชุดที่สามของวง มินิตส์ทูมิดไนต์ ซิงเกิลออกจำหน่ายหลังจากอัลบั้มนี้เป็นเวลาเกือบสองปี เนื่องจากมีการออกสตูดิโออัลบั้มที่สี่ อะเทาซันด์ซันส์ ดาวน์โหลดทูโดเนตฟอร์เฮติเป็นหนึ่งในอัลบั้มที่ออกจำหน่ายผ่านดาวน์โหลดทูโดเนต

**ข้อมูลพื้นฐาน**
โครงการนี้เริ่มต้นขึ้นโดยมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงในแลร์รีคิงไลฟ์ ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด 

**รายชื่อเพลง**

**อ้างอิง**

**แหล่งข้อมูลอื่น**
  Music for Relief website date=2011-03-17 -  Download to Donate Official Website date=2020-01-27 -  Download to Donate: Tsunami Relief Link date=2011-06-12 -  Download to Donate for Haiti on Causecast's Youtube channel
หมวดหมู่:อัลบั้มรวบรวมในปี พ.ศ. 2553
พระนารายณ์รามาธิบดี

พระนารายน์รามาธิบดี หรือ สมเด็จพระนารายณ์ราชาที่ 1 เป็นพระมหากษัตริย์กัมพูชาที่ครองราชย์ในระยะเวลาสั้นๆ พระองค์เป็นพระราชโอรสของพระบรมราชารามาธิบดีที่ 1 หรือเจ้าพญายาต เสด็จขึ้นครองราชสมบัติต่อจากพระราชบิดาใน พ.ศ. 1976 เสด็จสวรรคตใน พ.ศ. 1980 หลังจากพระองค์สวรรคตแล้ว สมเด็จพระศรีราชา พระอนุชาของพระองค์ขึ้นครองราชย์ต่อมา และได้สร้างเจดีย์บรรจุพระบรมอัฐิของพระองค์ไว้ที่เขาพนมโฎนปึญ หลังการสวรรคตของพระองค์ได้เกิดความร้าวฉานในพระราชวงศ์ เกิดการแย่งชิงราชสมบัติระหว่างสมเด็จพระศรีราชา พระอนุชา และพระศรีสุริโยทัย พระโอรสของพระองค์.

**อ้างอิง**
 ศานติ ภักดีตำ. เขมรสมัยหลังพระนคร. กทม. มติชน.2556
หมวดหมู่:พระมหากษัตริย์กัมพูชา
ครีตา

ครีตา (อังกฤษ: Krita) เป็นโปรแกรมสำหรับตกแต่งภาพแบบแรสเตอร์ เป็นซอฟต์แวร์เสรีเช่นเดียวกับ กิมป์ (GIMP) โดยโปรแกรม Krita เป็นส่วนหนึ่งของ KDE มีความสามารถสูงกว่าซอฟต์แวร์เสรีสำหรับแก้ไขภาพแบบแรสเตอร์ตัวอื่นๆ ในด้านการจัดการภาพในแบบ CMYK, L*a*b, ทั้งยังรองรับความละเอียด 8 บิตถึง 32 บิตและภาพแบบอื่นๆอีกมาก โดยเฉพาะการรองรับ CMYK ทำให้ Krita เหมาะกับงานสิ่งพิมพ์และงานอื่นๆที่ต้องการความหลากหลายของระบบสีมากกว่าซอฟต์แวร์เสรีตัวอื่นๆรวมถึง GIMP ที่ในปัจจุบัน (version 2.6.3) ยังไม่รองรับ CMYK ในระดับที่เทียบเท่า

**ดูเพิ่ม**
 KOffice- KDE
หมวดหมู่:ซอฟต์แวร์เสรี
หมวดหมู่:ซอฟต์แวร์กราฟิกส์เสรี
พระศรีสุริโยไทยราชา

พระศรีสุริโยไทยราชา เป็นพระมหากษัตริย์กัมพูชา และเป็นพระราชโอรสของพระนารายณ์รามาธิบดีหรือสมเด็จพระนารายณ์ราชาที่ 1 หลังจากพระราชบิดาสิ้นพระชนม์ พระองค์ได้อ้างสิทธิในราชสมบัติเช่นเดียวกับอาของพระองค์คือสมเด็จพระศรีราชา สมเด็จพระศรีราชาขึ้นครองราชย์ในกรุงพนมเปญ ส่วนพระศรีสุริโยทัยประกาศตนเป็นกษัตริย์ที่เมืองศรีสันทร และครองราชสมบัติระหว่าง พ.ศ. 1981  - 2020  ต่อมาเมื่อพระธรรมราชาธิราชรามาธิบดีได้ยึดอำนาจการปกครองจากสมเด็จพระศรีราชาและได้รับการสนับสนุนจากกรุงศรีอยุธยา พระองค์จึงยอมจำนน ใน พ.ศ. 2020 และถูกเนรเทศไปกรุงศรีอยุธยาจนสิ้นพระชนม์ใน พ.ศ. 2022

**อ้างอิง**
  Achille Dauphin-Meunier, Histoire du Cambodge, Que sais-je ? N° 916, P.U.F 1968.- Chroniques Royales du Cambodge de 1417 à 1595. École française d'Extrême Orient Paris 1988 ISBN 2855395372- Bernard Philippe Groslier avec la collaboration de C.R. Boxer Angkor et le Cambodge au XVIe siècle d'après les sources portugaises et espagnoles, p.24-25 Tableau I et II « Succession de Ponhea Yat selon les Chronique traduites par Moura & Garnier » P.U.F (Paris) 1958; - Anthony Stokvis, Manuel d'histoire, de généalogie et de chronologie de tous les États du globe, depuis les temps les plus reculés jusqu'à nos jours, préf. H. F. Wijnman, Israël, 1966, Chapitre XIV §.9 « Kambodge » Listes et  tableau généalogique n°34  p.337-338. -  &  Peter Truhart, Regents of Nations, K.G Saur Münich, 1984-1988 ISBN 359810491X, Art. « Kampuchea », p. 1730.
หมวดหมู่:พระมหากษัตริย์กัมพูชา
พระศรีราชา

พระศรีราชา เป็นพระมหากษัตริย์กัมพูชา พระองค์เป็นพระราชโอรสของพระบรมราชา (เจ้าพระยาญาติ) หลังจากพระราชบิดาสิ้นพระชนม์ พระนารายณ์รามาธิบดี พระเชษฐาของพระองค์ได้ครองราชย์ต่อมา จนสิ้นพระชนม์ใน พ.ศ. 1980 หลังจากนั้นพระองค์ได้อ้างสิทธิในราชสมบัติและขึ้นครองราชย์ที่พนมเปญ พระศรีสุริโยไทยราชา พระโอรสของพระนารายณ์รามาธิบดีได้อ้างสิทธิ์ในราชสมบัติเช่นกัน และเกิดการจลาจลแย่งชิงราชสมบัติกันขึ้น พระศรีสุริโยไทยราชาประกาศตนเป็นกษัตริย์ที่เมืองศรีสันทร ต่อมา พระธรรมราชาธิราชรามาธิบดี พระโอรสอีกพระองค์ของพระบรมราชา (เจ้าพระยาญาติ) ได้ตั้งตนเป็นใหญ่ และสามารถปราบปรามพระศรีราชาลงได้ หลังจากนั้น พระองค์ถูกเนรเทศไปยังกรุงศรีอยุธยาจนสิ้นพระชนม์ใน พ.ศ. 2027

**อ้างอิง**
  Achille Dauphin-Meunier, Histoire du Cambodge, Que sais-je ? N° 916, P.U.F 1968.- Chroniques Royales du Cambodge de 1417 à 1595. École française d'Extrême Orient Paris 1988 ISBN 2855395372- Bernard Philippe Groslier avec la collaboration de C.R. Boxer Angkor et le Cambodge au XVIe siècle d'après les sources portugaises et espagnoles, p.24-25 Tableau I et II « Succession de Ponhea Yat selon les Chronique traduites par Moura & Garnier » P.U.F (Paris) 1958; - Anthony Stokvis, Manuel d'histoire, de généalogie et de chronologie de tous les États du globe, depuis les temps les plus reculés jusqu'à nos jours, préf. H. F. Wijnman, Israël, 1966, Chapitre XIV §.9 « Kambodge » Listes et  tableau généalogique n°34  p.337-338. -  &  Peter Truhart, Regents of Nations, K.G Saur Münich, 1984-1988 ISBN 359810491X, Art. « Kampuchea », p. 1730.
หมวดหมู่:พระมหากษัตริย์กัมพูชา
ฮอนด้า โมบิลิโอ

ฮอนด้า โมบิลิโอ (GB1/2; ญี่ปุ่น: ธันวาคม 2544 – พฤษภาคม 2551)
ฮอนด้า โมบิลิโอ (DD4/5; มกราคม 2557 – ปัจจุบัน)
ฮอนด้า โมบิลิโอ เป็นรถยนต์ 7 ที่นั่ง อเนกประสงค์ ขนาดรถตู้ครอบครัวขนาดมินิ (Mini MPV) ที่ผลิตโดยผู้ผลิตรถยนต์ฮอนด้า โมบิลิโอรุ่นแรก ผลิตในปี 2001-2008, เป็นครั้งที่สองของฮอนด้าที่ผลิตรถยนต์ขนาดเล็กและใช้ระบบเครื่องยนต์ i-DSI  ในเดือนพฤษภาคม 2008, ฮอนด้าฟรีดได้ถูกนำมาเป็นต้นแบบโครงของโมบิลิโอรุ่นที่สอง โมบิลิโอได้นำเข้าในอินโดนีเซียเป็นครั้งแรกในช่วงต้นปี 2014 และเปิดตัวในตลาดอินเดียในเดือนกรกฎาคม 2014
่สำหรับประเทศไทย ฮอนด้า โมบิลิโอ อยู่ภายใต้การผลิตของ บริษัท ฮอนด้า ออโตโมบิล (ประเทศไทย) จำกัด ได้เปิดตัวในเดือนกันยายน 2014

**ราคาฮอนด้า โมบิลิโอ**
S MT   597,000
S AT   642,000
V AT   682,000
RS AT  739,000
มี 4 สี ได้แก่ สีดำคริสตัล (มุก) เพิ่ม 6,000 บาท และสีเงินอลาบาสเตอร์ (เมทัลลิก) ในทุกรุ่น และสีขาวออร์คิด (มุก) เพิ่ม 10,000 บาท เฉพาะในรุ่น RS AT และรุ่น V AT และเพิ่มสีขาวทาฟเฟต้า เฉพาะในรุ่น S

**อ้างอิงภายนอก**
  ข้อมูล ฮอนด้า โมบิลิโอ date=2014-11-21 -  พริวิวรถยนต์ mobilio-  Honda Mobilio Club เว็บไซต์ของคนรัก ฮอนด้า โมบิลิโอ ในประเทศไทย date=2014-10-29 
หมวดหมู่:ฮอนด้า
หมวดหมู่:รถที่เปิดตัวในปีพ.ศ. 2544
หมวดหมู่:รถยุค 2010
หมวดหมู่:รถยุค 2020
หมวดหมู่:รถตู้ครอบครัวขนาดมินิ
หมวดหมู่:รถขับเคลื่อนล้อหน้า
หมวดหมู่:รถขับเคลื่อนสี่ล้อ
หมวดหมู่:Global NCAP small MPVs
หมวดหมู่:รถที่มาพร้อมเกียร์ซีวีที
วัดดวงดี

วัดดวงดี เป็นวัดตั้งอยู่ในเขตตำบลศรีภูมิ อำเภอเมืองเชียงใหม่ จังหวัดเชียงใหม่  เป็นวัดที่มีสถาปัตยกรรมไม้แกะสลักที่สวยงาม 
วัดดวงดีได้รับประกาศเป็นโบราณสถาน เมื่อ 27 ตุลาคม 2524 เล่ม 98 ตอนที่ 177 โดย กรมศิลปากร
วัดดวงดีถูกสร้างขึ้นภายหลังจากพระเจ้ามังรายได้สร้างเมืองเชียงใหม่ระยะเวลาหนึ่ง ซึ่งไม่ปรากฏหลักฐานชัดว่าเป็นผู้ใด ตามความเชื่อนิยมของคนในสมัยบรรพกาลที่มักสร้างวัดไว้ประจำตระกูล เพื่อเป็นพุทธบูชาหรือเพื่อเป็นการไถ่บาปสำหรับเหล่าทหารชั้นผู้ใหญ่ที่ออกไปทำศึกแล้วเข่นฆ่าผู้คนไปเป็นจำนวนมาก. 
สำหรับวัดดวงดีนั้นแรกเริ่มเดิมทีมีหลายชื่อ เช่น วัดหมากต้นเหนือ, วัดอุดมดี, วัดพนมดี และวัดดวงดีตามลำดับ จากการเล่าขานของคนดั้งเดิมกล่าวไว้ว่า วัดดวงดีนี้เคยใช้เป็นสำนักเรียนสำหรับลูกเจ้าขุนมูลนายในสมัยแต่ก่อน และยังถูกเคยใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อตั้ง ก่อสร้างแล้วเสร็จอีกด้วย

**ประวัติ**
วัดดวงดีเป็นวัดที่อยู่ใกล้อนุสาวรีย์สามกษัตริย์ ตั้งอยู่ตำบลศรีภูมิ อำเภอเมือง จังหวัดเชียงใหม่ มีเนื้อที่ประมาณ 2 ไร่-งาน 60 ตารางวา ซึ่งประวัติของวัดไม่เป็นที่ปรากฏแน่ชัดนัก
วัดดวงดีมีนามเดิมหลายชื่อ ได้แก่ พันธนุนมดี (Wat Phanthanu-Namadee), วัดอุดมดี (Wat U-domdee), วัดพนมดี (Wat Phanomdee), วันต้นหมากเหนือ (Wat Tonmark-nua)
แต่ไม่ปรากฏหลักฐานว่าสร้างขึ้นเมื่อใด แต่สันนิษฐานว่า วัดดวงดีถูกสร้างโดยมีเจ้านายเมืองเชียงใหม่ผู้หนึ่ง หลังจากที่ พระยามังรายสร้างเมืองเชียงใหม่แล้ว 
วัดดวงดีมีชื่อเสียง เพราะเป็นวัดเก่าแก่แห่งหนึ่งของเมืองเชียงใหม่ ในแต่ละวันมีทั้งชาวไทยและชาวต่างประเทศเข้าเยี่ยมชมเป็นจำนวนมาก  เพราะเหตุว่าชื่อวัดเป็นชื่อมงคล. 
ประวัติ วัดดวงดี ตามหลักฐานที่ทางอดีตเจ้าอาวาส (พระอธิการบุญชู อภิปุญฺโญ) ได้ขอให้คุณปวงคำ ตุ้ยเขียว ค้นคว้าและเรียบเรียงประวัติวัดดวงดี เป็นดังนี้
วัดดวงดีนั้นตามปรากฏหลักฐานข้อมูลที่มีมาหลายชื่อ เช่น วัดพันธุนมดี วัดอุดมดี วัดพนมดี หรือ วัดต้นหมากเหนือ. ในปี 2513 คุณปวงคำได้เป็นผู้ช่วยวิจัยในโครงการวิจัยคำจารึกบนฐานพระพุทธรูป ในตำบลศรีภูมิและตำบลพระสิงห์ โดยมี ดร.ฮันส์ เพนธ์ เป็นหัวหน้า ได้พบคำจารึกบนฐานพระพุทธรูปโลหะองค์หนึ่ง ประดิษฐานอยู่ในวิหาร จารึกด้วยอักษรไทยยวน มีความว่า”สกราชได้ 859 ปีวายสี พระเจ้าตนนีแสนนึงไว้วัดต้นมกเหนือ”  (จ.ศ. 859 พ.ศ. 2039 สมัยพระเจ้ายอดเชียงรายครองเมืองเชียงใหม่) พระพุทธรูปองค์นี้น่าจะไม่มีผู้นำมาจากที่อื่น
แต่สร้างขึ้นในวัดนี้ ซึงมีชื่อเรียกอีกอย่างหนึ่งว่า "วัดต้นมกเหนือ หรือ วัดต้นหมากเหนือ"
วัดดวงดีคงสร้างขึ้นหลังจากพระเจ้ามังรายสร้างเมืองเชียงใหม่แล้ว (สันนิษฐานว่า) คงจะมีเจ้านายเมืองเชียงใหม่คนหนึ่งเป็นผู้คิดสร้างขึ้น.
ในปี พ.ศ. 2304 มีหลักฐานในประวัติเมืองเชียงใหม่ว่า เจ้าอาวาสวัดดวงดีได้รับอาราธนาให้ลาสิกขาบท และอัญเชิญให้เป็นเจ้าครองเมืองเชียงใหม่ เป็นระยะเวลาสั้นๆ จนปี พ.ศ. 2306 ล้านนาไทยรวมทั้งเมืองเชียงใหม่ต้องตกอยู่ภายใต้การปกครองของพม่าอีกครั้ง ลุจุลศักราช 1136 ตรงกับปีพ.ศ. 2317 
เจ้ากาวิละ ซึ่งได้รับการสนับสนุนจากกองทัพพระเจ้ากรุงธนบุรี สามารถยึดเมืองเชียงใหม่คืนจากพม่าได้
เมื่อวันอาทิตย์ขึ้น 15 ค่ำ เดือนห้าเหนือ เมืองเชียงใหม่จึงเจริญรุ่งเรืองจนถึงปัจจุบัน
มีข้อมูลที่น่าสนใจว่า วัดนี้เคยใช้เป็นสำนักเรียนสำหรับลูกเจ้าขุนมูลนายในสมัยก่อน
และยังเคยถูกใช้เป็นสถานที่เรียนของนักเรียนยุพราชวิทยาลัยก่อนที่จะมีการก่อสร้างแล้วเสร็จอีกด้วย

**สถานที่ตั้ง**
228 ถ.พระปกเกล้า ตำบลศรีภูมิ อำเภอเมือง จังหวัดเชียงใหม่ 

**อ้างอิง**
ดวงดี
หมวดหมู่:โบราณสถานในจังหวัดเชียงใหม่
พระรามลงสรง

พระรามลงสรง หรือชื่อในภาษาแต้จิ๋วว่า ซาแต๊ปึ่ง (沙茶飯) หรือเรียกสั้น ๆ ว่า ซาแต๊ (沙茶) เป็นอาหารจีนชนิดหนึ่งที่ ประกอบด้วยข้าวสวย ผักบุ้งลวก และเนื้อหมู ราดด้วยน้ำราดข้นคล้ายน้ำสะเต๊ะ เป็นอาหารที่นิยมในหมู่ชาวแต้จิ๋วและฮกเกี้ยน ปัจจุบันหารับประทานได้ยากในไทย

**ศัพทมูล**
"ซาแต๊ปึ่ง" (沙茶飯) เป็นคำแต้จิ๋วที่ทับศัพท์คำว่าสะเต๊ะ (sate ซาเต) ที่เป็นคำมลายู-อินโดนีเซีย รวมกับคำว่าปึ่งที่แปลว่าข้าว รวมกันมีความหมายว่า "ข้าวสะเต๊ะ"
ส่วนชื่อ "พระรามลงสรง" เป็นคำเปรียบเปรยถึงผักบุ้งที่มีสีเขียวดั่งผิวกายพระราม ไปลวกในน้ำร้อนเสมือนการอาบน้ำ (คือลงสรง) จึงใช้ชื่อดังกล่าว และยังไม่เป็นที่ทราบว่าใครตั้งชื่อนี้
บางร้านที่ขายอาหารชนิดนี้ยังมีการเรียกที่แตกต่างกัน เช่น หากใส่เส้นหมี่จะเรียกว่า "พระลักษมณ์ลงสรง" หรือเป็นแบบไม่ใส่เส้นจะเรียก "สีดาลงสรง" ก็มี

**ประวัติ**
พระรามลงสรงหรือซาแต๊ปึ่งทำขึ้นครั้งแรกโดยชาวจีนเมืองหนานจิง มณฑลเจียงซู บ้างก็ว่าเป็นของชาวแต้จิ๋ว สำหรับรับประทานในครอบครัว ต่อมาได้แพร่หลายเข้าสู่ประเทศไทย สันนิษฐานว่าอาจเข้ามาในรัชกาลสมเด็จพระเจ้ากรุงธนบุรี บ้างก็ว่าเข้ามาในรัชกาลพระบาทสมเด็จพระนั่งเกล้าเจ้าอยู่หัว
พระรามลงสรงมีพื้นฐานมาจากอาหารมุสลิม โดยได้ดัดแปลงการใช้เนื้อวัวเป็นเนื้อหมู ดัดแปลงและตัดทอนเครื่องเทศบางชนิดให้กลิ่นรสอ่อนลง ดังสังเกตได้จากน้ำราดที่หอมมันและหวานเล็กน้อย ต่างจากน้ำราดสะเต๊ะที่กลิ่นและรสชาติเข้มข้นกว่า
ช่วงเวลาที่พระรามลงสรงได้รับความนิยมสูงสุดน่าจะอยู่ราวช่วงปลาย พ.ศ. 2400 จนกระทั่งถึงตอนต้น พ.ศ. 2500 ในเวลานั้นพระรามลงสรงถือเป็นอาหารที่เสมือนกับข้าวแกง สามารถหารับประทานได้ง่ายในย่านชุมชนจีน เช่น เยาวราช, สะพานเหล็ก, วรจักร เป็นต้น

**ส่วนประกอบ**
พระรามลงสรงเป็นอาหารจานเดียว ประกอบไปด้วยข้าวสวยหุง โปะหน้าด้วยผักบุ้งลวกสุกและเนื้อหมูหั่นชิ้น จากนั้นราดด้วยน้ำจิ้มสะเต๊ะเข้มข้นที่ทำมาจากถั่วลิสงป่น และราดน้ำพริกเผาลงไป และบีบน้ำมะนาวลงไปเป็นขั้นตอนสุดท้าย
โดยผักที่ใช้นั้นอาจใช้ผักบุ้งหรือผักคะน้าก็ได้ เนื้อหมูก็สามารถเปลี่ยนเป็นเนื้อปลา เช่น ปลากะพง หรือเนื้อกุ้งแทนได้ รวมถึงใช้เส้นหมี่แทนข้าวสวยได้

**อ้างอิง**
หมวดหมู่:อาหารไทย
หมวดหมู่:อาหารจากข้าว
หมวดหมู่:อาหารจากเนื้อหมู
ธนัสถา ชาวงษ์

ธนัสถา ชาวงษ์ จอย เป็นนักกีฬาฟุตบอลหญิงทีมชาติไทย ผู้ทำหน้าที่ในตำแหน่งกองหน้า
ปัจจุบัน เธอทำหน้าที่ร่วมสังกัดออสเตอร์ซุนด์ดีเอฟเอฟ ในการแข่งขันฟุตบอลลีกหญิงสวีเดน ดิวิชัน 2 และสามารถแสดงผลงานได้เป็นอย่างดี

**ประวัติ**
เดือนกรกฎาคม พ.ศ. 2557 ธนัสถาได้รับเลือกให้เป็นหนึ่งในผู้ทำหน้าที่ร่วมกับฟุตบอลหญิงทีมชาติไทยในการแข่งขันนัดอุ่นเครื่องกับฟุตบอลหญิงทีมชาติเมียนมาร์
และในปีเดียวกันนี้ ธนัสถาได้รับการทาบทามให้เข้าร่วมทีมออสเตอร์ซุนด์ดีเอฟเอฟ ซึ่งเป็นสโมสรชั้นนำในการแข่งขันฟุตบอลลีกหญิงสวีเดน ดิวิชัน 2 ที่ประเทศสวีเดน โดยได้รับการชื่นชมจากหัวหน้าผู้ฝึกสอนของทีมดังกล่าวถึงฝีเท้าและเทคนิคการเล่น ซึ่งในคืนวันที่ 29 สิงหาคม ตามเวลาในประเทศไทย เธอได้ทำหน้าที่ร่วมกับทีมดังกล่าวในตำแหน่งปีกซ้าย โดยได้พบกับทีมโครคอม/ฟาร์เซตส์ ไอเอฟ ที่ซึ่งเธอได้เป็นหนึ่งในผู้ทำประตูชัยของการแข่งขันนัดนี้ ทั้งนี้ ธนัสถาไม่ได้เข้าร่วมการแข่งขันฟุตบอลในเอเชียนเกมส์ 2014 ที่จัดขึ้น ณ ประเทศเกาหลีใต้ เนื่องด้วยเธอกำลังปฏิบัติหน้าที่ร่วมกับสโมสรดังกล่าว

**สังกัดสโมสร**

**อ้างอิง**

**แหล่งข้อมูลอื่น**
 cj.chawong-  Thai Football players join Swedish team - SwedenAbroad date=2014-09-13 -  Thanatta Chawong - Östersunds DFF - Damer - Laget.se date=2015-06-14 
หมวดหมู่:นักฟุตบอลหญิงทีมชาติไทย
หมวดหมู่:นักฟุตบอลหญิงชาวไทย
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลกหญิง 2015
หมวดหมู่:นักฟุตบอลหญิงชาวไทยที่ค้าแข้งในต่างประเทศ
ฟุตบอลเยาวชนชิงแชมป์โลก 1983

ฟุตบอลโลกเยาวชนชิงแชมป์โลก 1983 (1983 FIFA World Youth Championship;Campeonato Mundial Juvenil de la FIFA 1983) เป็นการแข่งขันฟุตบอลโลกเยาวชนชิงแชมป์โลกชาติระดับประเทศ ครั้งที่ 4 ซึ่งมีกำหนดจะจัดขึ้นที่ประเทศเม็กซิโก ระหว่างวันที่ 2–19 มิถุนายน พ.ศ. 2526

**สถานที่แข่งขัน**

**อ้างอิง**
หมวดหมู่:ฟุตบอลโลกเยาวชนชิงแชมป์โลก 1983
หมวดหมู่:การแข่งขันฟุตบอลนานาชาติที่ประเทศเม็กซิโกเป็นเจ้าภาพ
หมวดหมู่:ประเทศเม็กซิโก
คีตโลกา

คีตโลกา เป็นละครโทรทัศน์ไทย สร้างครั้งแรกปี พ.ศ. 2557 นำแสดงโดย วงศกร ปรมัตถากร, อัษฎาพร สิริวัฒน์ธนกุล บทประพันธ์ รอมแพง บทโทรทัศน์ แกมบรรจง ผลิตโดย บริษัท มีเดีย สตูดิโอ จำกัด ออกอากาศทางสถานีโทรทัศน์สีกองทัพบกช่อง 7 ผู้กำกับ : ปัญญา ชุ่มฤทธิ์

**เรื่องย่อ**
คีตโลกา เป็นเรื่องราวของ อัญมา คุณหนูเอาแต่ใจลูกสาวคนเดียวของ อรรณพ และ ภรณี ได้รู้ความจริงอันแสนเจ็บปวดว่า จิรายุ คู่หมั้นของเธอซึ่งเป็นญาติกับ สุคนธรส เพื่อนรักของอัญมาเป็นเกย์และแอบมีสัมพันธ์ลึกซึ้งกับเลขาของเธอเองเธอจึงตัดสินใจกระโดดสะพานฆ่าตัวตายแต่ระหว่างอยู่ในน้ำเธอกลับไม่อยากตายจึงหมดสติไปและเมื่อฟื้นขึ้นมาเธอพบว่าเธออยู่ในร่างของ ไอ้อัญ เด็กส่งยาของนายวินิจหรือ พี่บัง เจ้าของค่ายมวยและเป็นลูกสาวของ อุบล แม่ค้าขายส้มตำผู้สูญเสีย รัตน์ เรืองเดช สามีที่ตายเพราะถูกยิงระหว่างเข้าไปช่วยเด็กคนหนึ่ง
ทางด้านผู้กอง ภควัต ตำรวจหนุ่มที่กำลังสืบคดีเกี่ยวกับยาเสพติดได้พบกับอัญมาในร่างของไอ้อัญจึงได้ชักชวนให้มาเป็นสายให้กับตำรวจแต่ระหว่างเป็นสายให้กับผู้กองภควัตอัญมาก็ได้รู้ความจริงว่ารัตน์พ่อของไอ้อัญคือคนที่เข้าไปช่วยชีวิตเด็กในวันนั้นและเด็กคนนั้นก็คือผู้กองภควัตนั่นเอง
อัญมาจึงตัดสินใจกระโดดน้ำอีกครั้งจนกลับมาอยู่ในโลกของความจริงและเริ่มต้นสืบเรื่องราวของเธอจนความจริงเปิดเผยว่าเธอไม่ใช่ลูกสาวแท้ๆของอรรณพและภรณีแต่เป็นลูกสาวของอุบลที่นำมาทิ้งไว้หน้าบ้านของอรรณพหลังจากรัตน์สามีของอุบลถูกยิงตาย
ขณะเดียวกัน อธิคม ลูกชายของนายวินิจก็พยายามจีบอัญมาส่วนผู้กองภควัตก็ถูก  สารวัตรกฤษณ์ เพื่อนร่วมทีมหักหลังนำความลับไปบอกนายวินิจทางด้านอัญมาก็ถูกสุคนธรสหักหลัง
เช่นเดียวกันเธอจึงตัดสินใจกระโดดน้ำกลับไปอยู่ในร่างของไอ้อัญและได้ร่วมมือกับผู้กองภควัตในการเกลี้ยกล่อมสารวัตรกฤษณ์จนเกือบจะกลับตัวเป็นคนดีได้สารวัตรกฤษณ์ก็ถูกนายวินิจยิงตายเสียก่อนและทำให้ผู้กองภควัตได้รู้ความจริงว่าผู้ที่ฆ่าพ่อแม่ของผู้กองภควัตก็คือนายวินิจนั่นเอง
ทั้งคู่จึงได้ร่วมมือกันกวาดล้างแก๊งค้ายาของนายวินิจ
และอธิคมเป็นผลสำเร็จ

**นักแสดง**

**รางวัล**
 รางวัลเพชรละคร ครั้งที่ 1 ประจำปี 2557
** เพขรบทโทรทัศน์ (1 ใน 5 รายชื่อเข้าชิง)
** เพชรนักแสดงสมทบชาย (1 ใน 5 รายชื่อเข้าชิง)
*** ลิขิต บุตรพรม
** เพขรผู้กำกับการแสดง (1 ใน 5 รายชื่อเข้าชิง)
** เพขรละคร (1 ใน 5 รายชื่อเข้าชิง) - รางวัลนาฏราช ครั้งที่ 6 ประจำปี 2557
** (เข้าชิงรางวัล) ประเภทละครโทรทัศน์ สาขาลำดับภาพยอดเยี่ยม

**แหล่งข้อมูลอื่น**
  เรื่องย่อละคร คีตโลกา : Drama - Manager Online date=2016-03-05 -  เรื่องย่อละคร  คีตโลกา  : Gossipstar date=2014-09-20   MThai- 764

**อ้างอิง**
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ที่กำกับโดย ปัญญา ชุ่มฤทธิ์
ชาติชาย เจียมศรีพงษ์

ชาติชาย เจียมศรีพงษ์ (เกิด
6 พฤศจิกายน พ.ศ. 2503) อดีตนายกองค์การบริหารส่วนจังหวัดพิจิตร 6 สมัย เจ้าของสโลแกน "พบง่าย ใช้คล่อง ต้องชาติชาย" เป็นประธานสโมสรฟุตบอลจังหวัดพิจิตร และอดีตประธานสภาจังหวัดพิจิตร

**ประวัติ**
ชาติชาย เกิดเมื่อวันที่ 6 เดือนพฤศจิกายน พ.ศ. 2503 ที่ตำบลวังตะกู อำเภอบางมูลนาก จังหวัดพิจิตร
สำเร็จการศึกษาระดับมัธยมศึกษาตอนต้น จากโรงเรียนบางมูลนากภูมิวิทยาคม ระดับมัธยมศึกษาตอนปลาย จากโรงเรียนสวนกุหลาบวิทยาลัย ระดับปริญญาศิลปศาสตรบัณฑิต สาขาการจัดการทั่วไป สถาบันราชภัฏเพชรบูรณ์ และปริญญาศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง

**งานการเมือง**
ชาติชาย เข้าสู่การเมืองด้วยการเป็นสมาชิกสภาจังหวัดพิจิตรและสมาชิกสภาองค์การบริหารส่วนจังหวัดพิจิตร เขตเลือกตั้งอำเภอบางมูลนาก 3 สมัย (2533 - 2538, 2538 - 2542 และ 2543 - 2547) ในปี 2536 ได้รับดำรงตำแหน่งรองประธานสภาจังหวัดพิจิตร และในปี 2538 - 2540 ดำรงตำแหน่งประธานสภาจังหวัดพิจิตร อีกทั้งยังดำรงตำแหน่งนายกองค์การบริหารส่วนจังหวัดพิจิตร ตั้งแต่วันที่  17 ธันวาคม พ.ศ. 2540 ถึง พ.ศ. 2563

**ตำแหน่งที่ได้รับแต่งตั้ง**

**ด้านกฎหมาย**
กรรมาธิการวิสามัญร่างพระราชบัญญัติองค์การบริหารส่วนจังหวัด พ.ศ.  2540  ของสภาผู้แทนราษฏร 
*สมาชิกสภาร่างรัฐธรรมนูญ ปี พ.ศ. 2550 สภาร่างรัฐธรรมนูญไทย พ.ศ. 2550 

**ด้านการศึกษา**
กรรมการการประถมศึกษาจังหวัดพิจิตร (กปจ.)

*กรรมการผู้ทรงคุณวุฒิสภาประจำสถาบันราชภัฎเพชรบูรณ์
*นายกสมาคมศิษย์เก่าโรงเรียนบางมูลนากภูมิวิทยาคม   
*ประธานกรรมการสถานศึกษาโรงเรียนบางมูลนากภูมิวิทยาคม
*กรรมการสภาวิทยาลัยชุมชนจังหวัดพิจิตร	
	   
*ประธานกรรมการสถานศึกษาโรงเรียนสระหลวงพิทยาคม
	
*ประธานคณะกรรมการสถานศึกษาขั้นพื้นฐานโรงเรียนพิจิตรพิทยาคม

**ด้านการรักษาความสงบเรียบร้อย**
กรรมการตรวจและติดตามการบริหารงานตำรวจจังหวัดพิจิตร (กต.ตร.จังหวัด)

**ด้านการสาธารณสุข**
ประธานคณะอนุกรรมการควบคุมคุณภาพและมาตรฐานบริการสาธารณสุขระดับจังหวัด
*ผู้ทรงคุณวุฒิคณะอนุกรรมการพิจารณาวินิจฉัยคำร้องขอรับเงินช่วยเหลือเบื้องต้นระดับจังหวัด
*คณะอนุกรรมการหลักประกันสุขภาพระดับจังหวัด และระดับเขต
*ประธานกรรมการบริหารกองทุนฟื้นฟูสมรรถภาพที่จำเป็นต่อสุขภาพจังหวัดพิจิตร

**ด้านเศรษฐกิจ และสังคม**
กรรมาธิการการพัฒนาเศรษฐกิจ สภาผู้แทนราษฎร
*ประธานคณะอนุกรรมการบริหารกองทุนส่งเสริมการจัดสวัสดิการสังคมจังหวัดพิจิตร
*ผู้อำนวยการศูนย์ปฏิบัติการต่อสู้เพื่อเอาชนะยาเสพติด (ศอ.ปส.) อบจ.พิจิตร
*ประธานชมรมลูกเสือชาวบ้านจังหวัดพิจิตร

**เครื่องราชอิสริยาภรณ์**

**อ้างอิง**
หมวดหมู่:นายกองค์การบริหารส่วนจังหวัดของประเทศไทย
หมวดหมู่:บุคคลจากอำเภอบางมูลนาก
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:นักการเมืองจากจังหวัดพิจิตร
หมวดหมู่:สมาชิกสภาร่างรัฐธรรมนูญไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากมหาวิทยาลัยราชภัฏเพชรบูรณ์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ประธานสโมสรฟุตบอลในประเทศไทย
เรจอะเกนสต์เดอะแมชชีน

เรจอะเกนสต์เดอะแมชชีน (Rage Against the Machine) เรียกสั้น ๆ ว่า RATM เป็นวงดนตรีแร็ปเมทัลชาวอเมริกัน จากลอสแอนเจลิส รัฐแคลิฟอร์เนีย ก่อตั้งขึ้นในปี พ.ศ. 2534 วงประกอบด้วย Zack de la Rocha ทำหน้าที่นักร้องนำหรือนักร้องแร็ป Tim Commerford ทำหน้าที่เล่นกีตาร์เบสและร้องเสียงประสาน Tom Morello เล่นเป็นมือกีตาร์ และ Brad Wilk ทำหน้าที่เป็นมือกลอง พวกเขาได้แรงบันดาลใจมาจากแนวดนตรีเฮฟวีเมทัล รวมทั้งการแสดงแบบฮิปฮอป เช่น Afrika Bambaataa, Public Enemy, Beastie Boys และวงดนตรีชาวเนเธอร์แลนด์ Urban Dance Squad เรจอะเกนสต์เดอะแมชชีน เป็นที่รู้จักเนื่องจากในเพลงมีเนื้อหาเกี่ยวกับในเรื่องการเมืองเป็นส่วนใหญ่ ในปี พ.ศ. 2553 วงมียอดจำหน่ายผลงานมากกว่า 16 ล้านชุดทั่วโลก

**รายชื่อสมาชิกในวง**
สมาชิกปัจจุบัน- Zack de la Rocha – ร้องนำ (เข้าร่วมวงตั้งแต่ ค.ศ. 1991–2000 และ ค.ศ. 2007)- Tom Morello – กีตาร์ (เข้าร่วมวงตั้งแต่ ค.ศ. 1991–2000 และ ค.ศ. 2007)- Tim Commerford – กีตาร์เบส, ร้องเสียงประสาน (เข้าร่วมวงตั้งแต่ ค.ศ. 1991–2000 และ ค.ศ. 2007)- Brad Wilk – กลอง, เพอร์คัชชัน (เข้าร่วมวงตั้งแต่ ค.ศ. 1991–2000 และ ค.ศ. 2007)

**ผลงาน**
 เรจอะเกนสต์เดอะแมชชีน (อัลบั้ม) (1992)- Evil Empire (1996)- The Battle of Los Angeles (1999)- Renegades (2000)

**อ้างอิง**

**แหล่งข้อมูลอื่น**
  เว็บไซด์อย่างเป็นทางการของเรจอะเกนสต์เดอะแมชชีน 
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2534
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีออลเทอร์นาทิฟเมทัลสัญชาติอเมริกัน
หมวดหมู่:กลุ่มดนตรีจากลอสแอนเจลิส
กีฬาวอลเลย์บอลในเอเชียนเกมส์ 2014

วอลเลย์บอลในเอเชียนเกมส์ 2014 จัดขึ้น ณ อินช็อน ประเทศเกาหลีใต้ ตั้งแต่วันที่ 20 กันยายน ถึงวันที่ 3 ตุลาคม ค.ศ. 2014 ในการแข่งขันครั้งนี้ มีทีมชายเข้าแข่งขัน 16 ทีม และทีมหญิงเข้าแข่งขัน 9 ทีม โดยทุกแมตช์จัดได้ขึ้นที่ซงริมยิมเนเซียม และอันซันซังรกซูยิมเนเซียม

**ทีมที่ผ่านการคัดเลือก**

**ในร่ม**
การคัดเลือกทีมเข้าแข่งขันจัดขึ้น ณ วันที่ 21 สิงหาคม ค.ศ. 2014 ที่เมืองอินช็อน

**ทีมชาย**
ได้มีการแบ่งทีมที่ผานการคัดเลือกออกเป็น 4 สาย
สายเอ
*TPE 
*KAZ 
*QAT
*KOR
สายบี
*JPN 
*KUW 
*PAK
*KSA
สายซี
*HKG 
*IND 
*IRI
*MDV
สายดี
*CHN 
*MYA 
*THA
*TKM

**ทีมหญิง**
ได้มีการแบ่งทีมที่ผานการคัดเลือกออกเป็น 2 สาย
สายเอ
*IND 
*JPN 
*KOR 
*THA
สายบี
*CHN 
*TPE 
*HKG 
*KAZ
*MDV

**ทีมที่ได้รับเหรียญรางวัล**

**ในร่ม**

**ชายหาด**

**ตารางเหรียญรางวัล**

**อ้างอิง**
หมวดหมู่:เอเชียนเกมส์ 2014
2014
เอเชียนเกมส์
แม่แบบ:เหตุการณ์ปัจจุบัน/2557 กันยายน 23

*คำผาย นุปิง ศิลปินแห่งชาติ สาขาศิลปะการแสดง พ.ศ. 2533 เสียชีวิตจากโรคชรา ณ โรงพยาบาลน่านเมื่อเวลา 10.00 น. ด้วยอายุ 90 ปี  (มติชน)
}
ฟุตบอลทีมชาติคอซอวอ

ฟุตบอลทีมชาติคอซอวอ (Kosovo National Football Team) เป็นทีมฟุตบอลระดับทีมชาติจากประเทศคอซอวอ อยู่ภายใต้การดูแลของสหพันธ์ฟุตบอลคอซอวอที่ก่อตั้งในยูโกสลาเวีย ซึ่งไม่เคยประสบความสำเร็จในระดับนานาชาติ
ในเดือนพฤษภาคม ปี 2016 สมาคมฟุตบอลคอซอวอได้เป็นสมาชิกของยูฟ่าอย่างเป็นทางการจากการโหวตของบรรดาสมาชิก ด้วยคะแนนสุดเฉียดฉิว 28-24 ซึ่งต่อมาในเดือนเดียวกัน ฟีฟ่าได้จัดประชุมเพื่อรับคอซอวอเป็นสมาชิก โดยการลงคะแนนเสียงของสมาชิกเมื่อวันที่ 13 พฤษภาคม ปี 2016 ที่เม็กซิโก ได้ผ่านความเห็นชอบให้คอซอวอเข้าเป็นสมาชิกของฟีฟ่า ด้วยคะแนนเสียง 141 ต่อ 23 ทำให้คอซอวอได้เป็นสมาชิกของฟีฟ่าลำดับที่ 210 และมีสิทธิ์ลงแข่งขันในฟุตบอลโลกรอบคัดเลือก

**อ้างอิง**

**แหล่งข้อมูลอื่น**
  Kosovo at National Football Teams-  Kosovo at RSSSF
หมวดหมู่:ฟุตบอลในประเทศคอซอวอ
คอซอวอ
การลงประชามติแยกเป็นเอกราช

ไฟล์:K-CNRT rally Dili 07'99-25.jpg|thumb|การลงประชามติเอกราชติมอร์ตะวันออก ในปี 1999
ไฟล์:Southern Sudan Referendum1.jpg|thumb|การลงประชามติแยกซูดานใต้เป็นเอกราช ในปี 2011
การลงประชามติแยกเป็นเอกราช (Independence referendum) คือ การลงประชามติประเภทหนึ่งซึ่งพลเมืองในดินแดนหนึ่งตัดสินว่าดินแดนนั้นควรเป็นประเทศเอกราชใหม่หรือไม่

**ขั้นตอน**

**การเจรจาต่อรอง**

**ควันหลง**

**การลงประชามติในอดีต**

**ดูเพิ่ม**
 การลงประชามติ

**อ้างอิง**

หมวดหมู่:การแบ่งแยกดินแดน
หมวดหมู่:เอกราช
พระแม่อันทาล

พระแม่อาณฑาฬ (आण्डाळ्) หรือพระแม่อันทาล (अंदाल) ถือเป็นอีกรูปหนึ่งแห่งองค์พระแม่ภูเทวี ตามประวัติของนาง ส่วนมากจะกล่าวถึงความซื่อสัตย์และจงรักภักดีแก่องค์พระนารายณ์ และการได้มอบชีวิตและจิตวิญญาณถวายแก่พระนารายณ์ 

**เทวตำนาน**
ในหมู่บ้านหนึ่งใกล้กับนครมาดูไรซึ่งอยู่ในรัฐทมิฬนาฑูมีพรามหณ์คนหนึ่ง  นามว่า วิษณุสิทธา มีหน้าที่ในการจัดหาดอกไม้เพื่อไปถวายแก่เหล่าเทพที่วัดศรีเวลิปธุ(Srivilliputhur)  วันหนึ่งขณะที่พราหมณ์ผู้นี้ปฏิบัติหน้าที่เหมือนทุกวัน บังเอิญไปพบกับเด็กทารกหญิงผู้หนึ่งอยู่บริเวณใต้ต้น ตุลสี พราหมณ์คนนี้แต่แรกเริ่มเดิมทีไม่มีครอบครัว คือไม่มีบุตร ไม่มีภรรยา พรามหณ์จึงคิดว่า พระเป็นเจ้าทรงเมตตาประทานเด็กผู้นี้มาให้ จึงเลี้ยงดูเด็กหญิงผู้นี้เป็นอย่างดี พราหมณ์ตั้งชื่อให้เด็กทารกนี้ว่า "โกไดย์"(Godai) ซึ่งแปลความหมายได้สองอย่าง คือ  สวนที่สวยงาม และอีกความหมายคือ  ของขวัญจากพระเป็นเจ้า ด้วยความที่เด็กน้อยผู้นี้อาศัยกับพราหมณ์ หาดอกไม้ถวายพระเจ้า ขับร้องเพลงถวายแก่พระผู้เป็นเจ้าอยู่เป็นประจำ ด้วยการเลี้ยงดูเช่นนี้ทำให้เด็กมีความผูกพันกับพระเป็นเจ้าเป็นอย่างมาก พรามหณ์ก็ได้สอนวิชาความรู้ทุกอย่างให้กับ Godai นางเริ่มแต่งบทเพลงและขับร้องถวายต่อพระกฤษณะ อันเป็นเทพเจ้าที่เธอรักยิ่ง ยิ่งท่านพรามหณ์สอนเกี่ยวกับองค์พระวิษณุเทพและหลักปรัชญาต่างๆ เกี่ยวกับพระองค์ ซึ่งนางก็มีความสนใจและใส่ใจเป็นพิเศษจนน่าประหลาดใจ เธอจินตนาการต่างๆ นาๆ ว่าตนเป็นคู่รักกับพระเป็นเจ้า จนตัวเธอเองลุ่มหลงว่าจะได้แต่งงานกับพระเป็นเจ้าจริงๆ
และเนื่องจากพรามหณ์คนนี้มีหน้าที่จัดหาดอกไม้ไปถวายแก่พระเป็นเจ้าทุกวัน  นางจึงฝากพราหมณ์นำผ้าไปถวายต่อพระวิษณุทุกวันเช่นกัน จนวันหนึงพราหมณ์สังเกตเห็นเส้นผมของนางติดไปกับผ้าที่ถวาย ซึ่งตามประเพณีถือเป็นการผิดมหันต์ที่นำของใช้แล้ว หรือไม่บริสุทธิ์ถวายต่อพระเป็นเจ้า พราหมณ์จึงได้จัดเครื่องถวายชุดใหม่เพื่อเป็นเครื่องขอขมาในความผิดต่อพระวิษณุเทพ แล้วคืนนั้นเองพรามหณ์ก็ฝันว่า พระวิษณุ มากล่าวกับตนว่า เหตุใดท่านจึงเปลี่ยนเครื่องถวาย ไม่ใช้เครื่องถวายที่บุตรีท่านนำมาถวายเราเช่นดังเดิม พราหมณ์รู้ได้ทันทีถึงความผูกพันระหว่างบุตรที่ตนนำมาเลี้ยงและองค์พระวิษณุเทพ ตั้งแต่นั้นมาจึงให้นางถวายผ้าเหมือนเช่นเดิม และ นางจึงเป็นที่รู้จักในนาม อัลดาล ซึ่งแปลว่า ผู้อยู่เหนือกฏแห่งพระเป็นเจ้า (คือสามารถถวายของที่คนทั่วไปคิดว่าไม่ควรได้)
เมื่อถึงเวลาอันควรที่อัลดาลจะต้องแต่งงาน ท่านพราหมณ์ก็ได้หาคู่และเตรียมพิธีแต่งงานให้ แต่นางก็ยืนยันว่านางจะไม่แต่งงานกับใครนอกจากนอกจากพระเป็นเจ้าเท่านั้น คืนนั้นเองพระนารายณ์  (นามหนึ่งของพระวิษณุ) มาเข้าฝันกับพราหมณ์วิษณุสิทธาว่า ให้ส่งนางไปยังวัดศรีรังครัมซึ่งเป็นที่ๆเราอยู่ ให้นางแต่งภูษาอันงดงามเพื่อเข้าพิธีอภิเสกกับเรา และนางจะอยู่กับเราตลอดกาล พราหมณ์วิษณุสิทธาทั้งดีใจ ทั้งเสียใจ ที่ดีใจก็พระบุตรที่ชุบเลี้ยงมาของตนจะได้ไปรับใช้พระเป็นเจ้าดังที่นางฝันเกือบตลอดทั้งชีวิต และที่เสียใจคือ เค้าต้องเสียบุตรอันเป็นที่รักไปอย่างไม่มีวันกลับแน่นอน การแต่งงานก็เริ่มขึ้นโดยการจัดแต่งขบวนรถเพื่อส่งนางไปยังวัดศรีรังครัมเพื่อถวายนางแก่พระเป็นเจ้า  นางลุกลี้ลุกลนเป็นอย่างยิ่งเมื่อทราบว่าจะได้อยู่กับพระองค์อันเป็นที่รัก เมื่อขบวนถึงวัดนางก็วิ่งเข้าไปในเปลวไฟที่ประกอบพิธียัญญะ จนล่างของเธอเหลือเพียงเถ้าธุลี อายุทั้งสิ้นที่เธอใช้ชีวิตอยู่บนโลกเพียง 15 ปีเท่านั้นจากนั้นมาพระนางก็ได้รับการยกย่องเป็นศักติพระองค์หนึ่งแห่งองค์พระวิษณุเทพตั้งแต่นั้นเป็นต้นมา


**อ้างอิง**
อันทาล
Astronotus crassipinnis

Astronotus crassipinnis เป็นปลาน้ำจืดชนิดหนึ่ง จัดอยู่ในวงศ์ปลาหมอสี (Cichlidae)
เป็นปลาที่ใกล้เคียงกับปลาออสการ์ (A.  ocellatus) ซึ่งเป็นปลาหมอสีที่นิยมเลี้ยงกันเป็นปลาสวยงามมาอย่างยาวนาน ด้วยเป็นปลาที่อยู่ในสกุลเดียวกัน มีการกระจายพันธุ์ในแม่น้ำในทวีปอเมริกาใต้ เช่น แม่น้ำปารากวัย สเวน ออสการ์ คูลเลนเดอร์ นักมีนวิทยาชาวสวีเดนรายงานว่าพบในตอนบนของแม่น้ำแอมะซอน ในเขตประเทศเปรูด้วย
มีลักษณะคล้ายกับปลาออสการ์ แต่มีสีพื้นลำตัวสีคล้ำกว่า และไม่มีจุดบนหลังเหมือนปลาออสการ์ มีลักษณะเด่น คือ มีแถบพาดยาวที่บริเวณหลังครีบอก  และมีสีค่อนข้างสว่าง ซึ่งไม่พบในปลาออสการ์ หรือพบก็ไม่เป็นรูปร่างที่ชัดเจน นอกจากนี้แล้วยังแตกต่างกันที่จำนวนของเกล็ดและจำนวนของก้านครีบอ่อน
ขนาดใหญ่ที่สุดวัดได้ 9.4 นิ้ว และอาจจะมีขนาดใกล้เคียงกับปลาออสการ์
นิยมเลี้ยงเป็นปลาสวยงาม แต่นับว่าเป็นปลาชนิดที่หาได้ค่อนข้างยาก
โดยที่ชื่อวิทยาศาสตร์คำว่า Crassipinnis มาจากภาษากรีกคำว่า fat fat และ Pinna หมายถึง "ปลา" 

**อ้างอิง**

**แหล่งข้อมูลอื่น**
หมวดหมู่:วงศ์ย่อยปลาออสการ์
หมวดหมู่:ปลาทวีปอเมริกาใต้
หมวดหมู่:ปลาตู้
นอตอะโลน (เพลงลิงคินพาร์ก)

"นอตอะโลน" (Not Alone) เป็นเพลงที่แต่งและบันทึกโดยวงดนตรีร็อกชาวอเมริกัน ลิงคินพาร์ก จากอัลบั้มรวมเพลงชุดแรก ดาวน์โหลดทูโดเนตฟอร์เฮติ (Download to Donate for Haiti) เป็นซิงเกิลที่ 21 ของวง ซึ่งออกจำหน่ายในวันที่ 21 ตุลาคม พ.ศ. 2554 โดยเพลงนี้ออกเผยแพร่มาก่อนหน้านี้แล้วในวันที่ 19 มกราคม พ.ศ. 2553

**ข้อมูลพื้นฐาน**
"นอตอะโลน" เป็นเพลงอิเล็กทรอนิกส์ โดยเพลงที่อยู่ในอัลบั้มอะเทาซันด์ซันส์ซึ่งเป็นสตูดิโออัลบั้มชุดที่สี่ของวงนั้น มีรากฐานของแนวเพลงมาจากเพลงนี้ ไมค์ ชิโนดะ และ ริก รูบิน ได้ร่วมกันออกซิงเกิลนี้ และเป็นซิงเกิลเพียงซิงเกิลเดียวในอัลบั้มรวมเพลง ดาวน์โหลดทูโดเนตฟอร์เฮติ เป็นแทร็กลำดับแรกในอัลบั้ม โดยเพลงนี้ยังได้รวมอยู่ในอัลบั้ม ดาวน์โหลดทูโดเนตฟอร์เฮติ V2.0 ซึ่งเป็นอัลบั้มภาคต่ออีกด้วย และวงได้แต่งเพลงบรรเลงลงในอัลบั้มรวมเพลงภาคต่ออัลบั้มสามในชื่อว่า "Issho Ni" ในอัลบั้ม ดาวน์โหลดทูโดเนต: สึนามิรีลีฟ เพลง "นอตอะโลน" ทำเงินเพื่อบริจาคให้กับประเทศเฮติได้มากกว่า 148,350 ดอลลาร์สหรัฐ

**มิวสิกวิดีโอ**
มิวสิกวิดีโอของเพลงนี้ออกเมื่อวันที่ 2 มีนาคม พ.ศ. 2553 ในยูทูบ ไอทูนส์ และมายสเปซ กำกับโดย Bill Boyd เป็นมิวสิกวิดีโอที่รวมภาพจากโศกนาฏกรรมและวิกฤตที่เกิดขึ้นหลังจากเหตุการณ์แผ่นดินไหวในประเทศเฮติ จากวิดีโอแสดงให้เห็นการช่วยเหลือเหล่าผู้รอดชีวิตที่ติดอยู่ในซากอาคารที่ถล่มเนื่องมาจากแผ่นไหว มีผู้คนบาดเจ็บและเสียชีวิตหลายราย และได้รับการช่วยเหลือจากประเทศสหรัฐเมริกา ในการจัดหาอาหาร น้ำ และที่อยู่อาศัย ในวิดีโอแสดงลิงคินพาร์กที่กำลังอยู่ในช่วงบันทึกเพลงโดยมี เชสเตอร์ เบนนิงตัน กำลังบันทึกเสียงร้อง ไมค์ ชิโนดะ และ แบรด เดลสัน เป็นผู้กำกับและประพันธ์เพลง

**รายชื่อเพลง**
เพลงทั้งหมดแต่งโดยลิงคินพาร์ก
แทร็กที่เพิ่มเข้ามาในซีดี
#"Not Alone" (official music video)

**ศิลปิน**
 เชสเตอร์ เบนนิงตัน - ร้องนำ- รอบ บัวร์ดอน - กลอง, เพอร์คัชชัน- แบรด เดลสัน - ผู้ประพันธ์- เดฟ "ฟีนิกส์" ฟาร์เรล - กีตาร์เบส- โจ ฮาห์น - เครื่องสังเคราะห์เสียง, เทิร์นเทเบิล- ไมค์ ชิโนดะ - ผู้ประพันธ์

**ประวัติการจำหน่าย**

**อ้างอิง**

**แหล่งข้อมูลอื่น**
  เนื้อเพลงเต็มของเพลงนี้ date=2013-09-17  ที่ MetroLyrics
หมวดหมู่:เพลงของลิงคินพาร์ก
หมวดหมู่:เพลงในปี พ.ศ. 2553
หมวดหมู่:ซิงเกิลในปี พ.ศ. 2554
สมเด็จพระไชยเชษฐาที่ 1 (พระไชยเชษฐา)

พระไชยเชษฐาที่ 1 (เขมร: ព្រះបាទជ័យជេដ្ឋាទី១) เป็นพระมหากษัตริย์กัมพูชาและเป็นพระราชโอรสของสมเด็จพระบรมราชาที่ 4 (นักพระสัตถา) พระราชสมภพเมื่อ พ.ศ. 2118 ครั้นเมื่อปี พ.ศ. 2127 สมเด็จพระบรมราชาที่ 4 (นักพระสัตถา)พระราชบิดาอภิเษกให้เป็นพระมหากษัตริย์ครองราชย์พร้อมกันตั้งแต่ พ.ศ. 2127 - 2129 โดยทรงแต่งตั้งพระราชโอรส 2 พระองค์ให้ขึ้นเป็นกษัตริย์พร้อมกันคือ พระไชยเชษฐาที่ 1 และพระบรมราชาที่ 5 ทำให้ขณะนั้นมีพระมหากษัตริย์ครองราชย์พร้อมกันถึง 3 พระองค์ พงศาวดารกัมพูชาฉบับพระองค์นพรัตน์ระบุว่าสมเด็จพระบรมราชาที่ 4 (นักพระสัตถา)ทรงเสียพระสติ เสวยแต่น้ำจัณฑ์ไม่สนใจในราชกิจ และทรงมีพระอารมณ์แปรปรวนจึงให้พระโอรสทั้ง 2 พระองค์ออกว่าราชการแทนอยู่ก่อนแล้ว
ต่อมาเมื่อปี พ.ศ. 2136 สมเด็จพระนเรศวรมหาราชได้ยกทัพเข้ามาตีเมืองละแวกแตกทรงกุมตัวพระบรมราชาที่ 7พระอนุชาของสมเด็จพระบรมราชาที่ 4 (นักพระสัตถา)ที่อาสาอยู่รักษาพระนครกลับไปอาณาจักรอยุธยาด้วยส่วนพระไชยเชษฐาที่ 1 พระองค์ได้เสด็จหนีไปพร้อมพระราชบิดา และพระบรมราชาที่ 5ไปประทับที่เมืองสตรึงแตรง ทรงประชวรด้วยโรคไข้ป่าสิ้นพระชนม์พร้อมด้วยสมเด็จพระบรมราชาที่ 4(นักพระสัตถา)เมื่อ พ.ศ. 2139 ส่วนพระบรมราชาที่ 5 ทรงปลอดภัย

**อ้างอิง**
 Chroniques Royales du Cambodge de 1594 à 1677. École française d'Extrême Orient Paris 1981 ISBN 2855395372- Bernard-Philippe Groslier avec la collaboration de C.R. Boxer Angkor et le Cambodge au XVI siècle d'après les sources portugaises et espagnoles, p.26 Tableau III « Succession d'Ang Chan » P.U.F (Paris) 1958; - Achille Dauphin-Meunier Histoire du Cambodge P.U.F Paris 1968.
หมวดหมู่:พระมหากษัตริย์กัมพูชา
มาลีเริงระบำ

มาลีเริงระบำ เป็นบทประพันธ์-บทโทรทัศน์โดย นันทวรรณ รุ่งวงศ์พาณิชย์ ออกอากาศทุกวันพุธ–วันพฤหัสบดี เวลา 20:15–22:45 น. ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2557 เริ่มตอนแรกวันพฤหัสบดีที่ 2 ตุลาคม พ.ศ. 2557–พฤหัสบดีที่ 20 พฤศจิกายน พ.ศ. 2557 นำแสดงโดย ยุกต์ ส่งไพศาล, ธัญชนก กู๊ด กำกับการแสดงโดย สำรวย รักชาติ

**นักแสดง**

**เพลงประกอบละคร**
 เพลง ดาวอีกดวงบนฟ้า (เพลงเปิด) ขับร้องโดย เทพิน เลี่ยมอยู่- เพลง คนสุดท้าย (เพลงปิด) ขับร้องโดย ยุกต์ ส่งไพศาล- เพลง โลกแห่งความฝัน ขับร้องโดย ณัฏฐพัชร วิพัธครตระกูล- เพลง ปลายทางแห่งฝัน (เพลงปิดเฉพาะตอนจบ) ขับร้องโดย จารุวัฒน์ เชี่ยวอร่าม- เพลง ทำไมต้องเธอ ขับร้องโดย ยุกต์ ส่งไพศาล และ ธัญชนก กู๊ด- เพลง คิดถึงเหลือเกิน ขับร้องโดย ยุกต์ ส่งไพศาล และ ธัญชนก กู๊ด- เพลง วิมานดิน ขับร้องโดย ธัญชนก กู๊ด- เพลง ฉันทำผิดเอง ขับร้องโดย สุธาสินี พุทธินันทน์- เพลง ขอบคุณที่รักกัน ขับร้องโดย เมธัส ตรีรัตนวารีสิน- เพลง เธอสวย ขับร้องโดย เมธัส ตรีรัตนวารีสิน- เพลง คืนนี้อยากได้กี่ครั้ง ขับร้องโดย เมธัส ตรีรัตนวารีสิน- เพลง ภูมิแพ้กรุงเทพ ขับร้องโดย เมธัส ตรีรัตนวารีสิน และ ธัญชนก กู๊ด- เพลง แด่เธอที่รัก ขับร้องโดย เคลียร์

**รางวัล**

**รางวัลเพชรละคร ครั้งที่ 1 ประจำปี 2557**
 เพชรนักแสดงสมทบชาย (1 ใน 5 รายชื่อเข้าชิง)
** วรวุฒิ นิยมทรัพย์  

**อ้างอิง**

**แหล่งข้อมูลอื่น**
  เรื่องย่อละคร มาลีเริงระบำ : NewsPlus date=2014-08-13 -  เรื่องย่อละคร มาลีเริงระบำ : กระปุก-  เรื่องย่อละคร มาลีเริงระบำ : Manager Onlinefix-attempted=yes -  เรื่องย่อละคร มาลีเริงระบำ   : Gossipstar date=2014-09-20   MThai- 772-  เรื่องย่อละคร บทละคร มาลีเริงระบำ : บทละครโทรทัศน์ Dara.truelifefix-attempted=yes 
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย สำรวย รักชาติ